CELEX: 62021CN0477
Language: fi
Date: 2021-08-03 00:00:00
Title: Asia C-477/21: Ennakkoratkaisupyyntö, jonka Miskolci Törvényszék (Unkari) on esittänyt 3.8.2021 – IH v. MÁV-START Vasúti Személyszállító Zrt.

22.11.2021   
            
            
               FI
            
            
               Euroopan unionin virallinen lehti
            
            
               C 471/19
            
         
      Ennakkoratkaisupyyntö, jonka Miskolci Törvényszék (Unkari) on esittänyt 3.8.2021 – IH v. MÁV-START Vasúti Személyszállító Zrt.
      (Asia C-477/21)
      (2021/C 471/27)
      Oikeudenkäyntikieli: unkari
      
         Ennakkoratkaisua pyytänyt tuomioistuin
      
      Miskolci Törvényszék
      
         Pääasian asianosaiset
      
      
         Kantaja: IH
      
         Vastaaja: MÁV-START Vasúti Személyszállító Zrt.
      
         Ennakkoratkaisukysymykset
      
      
                  1)
               
               
                  Onko direktiivin (1) 5 artiklaa tulkittava yhdessä [Euroopan unionin] perusoikeuskirjan 31 artiklan 2 kohdan kanssa siten, että direktiivin 3 artiklassa tarkoitettu päivittäinen lepoaika on osa viikoittaista lepoaikaa?
               
            
                  2)
               
               
                  Vai onko direktiivin 5 artiklaa tulkittava yhdessä perusoikeuskirjan 31 artiklan 2 kohdan kanssa siten, että siinä vahvistetaan – direktiivin tarkoituksen mukaisesti – vain viikoittainen vähimmäislepoaika eli se, että viikoittaisen lepoajan on oltava yhtäjaksoisesti vähintään 35 tuntia, ellei sellaisia asiallisia, teknisiä tai työn järjestämiseen liittyviä olosuhteita ole, jotka estäisivät tämän?
               
            
                  3)
               
               
                  Onko direktiivin 5 artiklaa tulkittava yhdessä perusoikeuskirjan 31 artiklan 2 kohdan kanssa siten, että kun jäsenvaltion lainsäädännössä ja sovellettavassa työehtosopimuksessa taataan vähintään 42 tunnin mittainen yhtäjaksoinen viikoittainen lepoaika, kyseisen jäsenvaltion lainsäädännössä ja sovellettavassa työehtosopimuksessa taattu 12 tunnin päivittäinen lepoaika on tällöinkin voitava pitää viikoittaista lepoaikaa edeltävän työpäivän päättymisen jälkeen, ellei sellaisia asiallisia, teknisiä tai työn järjestämiseen liittyviä olosuhteita ole, jotka estäisivät tämän?
               
            
                  4)
               
               
                  Onko direktiivin 3 artiklaa tulkittava yhdessä perusoikeuskirjan 31 artiklan 2 luvun kanssa siten, että työntekijällä on oikeus kultakin 24 tunnin jaksolta myönnettävään vähimmäislepoaikaan siinäkin tapauksessa, että hänen ei tarvitse, olipa syy tähän mikä tahansa, työskennellä tätä seuraavien 24 tunnin aikana?
               
            
                  5)
               
               
                  Jos neljänteen kysymykseen vastataan myöntävästi, onko direktiivin 3 ja 5 artiklaa tulkittava yhdessä perusoikeuskirjan 31 artiklan 2 kohdan kanssa siten, että päivittäinen lepoaika on voitava pitää ennen viikoittaista lepoaikaa?
               
            
         (1)  Tietyistä työajan järjestämistä koskevista seikoista 4.11.2003 annettu Euroopan parlamentin ja neuvoston direktiivi 2003/88/EY (EUVL 2003, L 299, s. 9).